text: Brand i tog på Flensborg Banegård
  25 juli 2013 kl. 06.02
  Ved et-tiden blev Forbundspolitiet i Flensborg alarmeret til en brand i et parkeret tog på banegården i Flensborg. Branden var opstået i motorvognen.
  Banearbejdere opdagede, at der kom kraftig røg fra det parkerede Regional-eksprestog. En politi-patrulje ankom umiddelbart efter og fik tilkaldt brandvæsenet fra Flensborg og Engelsby.
  Inden slukninge kunne gå i gang skulle køre-strømmen (15.000 Volt) afbrydes.
  Brandfolkene arbejde på stedet i en times tid. Branden nåede at brede sig til en passagervogn.
  Forbundspolitiet og kriminalpolitiet skal i dag undersøge de ødelagte togvogne.
  Banestrækningen til og fra Flensborg blev ikke beskadiget af branden.
  Den defekte motorvogn og passagervognen kunne dog ikke bruges, så det første tog mod Hamborg kunne kun køre med fire vogne.
  